**1. Vuosikokousasiat**

Käsiteltiin ja hyväksyttiin esitettäväksi vuosikokoukselle:

- toimintakertomus vuodelta 2019

- tilinpäätös 2019

- toimintasuunnitelma vuodelle 2020

- kokouspalkkiot, matkakorvaukset ja tilintarkastajien palkkiot vuonna 2020

- jäsenmaksun suuruus vuonna 2020

- talousarvio vuodelle 2020

- hallituksen paikkajako yhdistyksittäin (ehdotus)

- puheenjohtajaehdokkaat: Ehdokkaita alueyhdistyksen puheenjohtajaksi ei ollut saapunut määräaikaan mennessä (6.3.), joten yhdistyksille annettiin lisäaikaa mahdollisten puheenjohtajaehdokkaiden löytämiseksi. Yhdistyksiä pyydetään esittämään **puheenjohtajaehdokkaat** yhdistyksen sihteerille sähköpostitse ***viimeistään 23.3. klo 15.00*** osoitteeseen***oaj.kymenlaakso@kymp.net***

**2. Yhdistyksen sähköpostijärjestelmä**

Päätettiin hankkia alueyhdistykselle oajkymenlaakso.fi -verkkodomain, jonka hinta on 15 €/vuosi. Hankitaan neljälle toimihenkilölle (pj., siht., koul.siht. ja alueasimies) oajkymenlaakso.fi -sähköpostiosoitteet, joiden hinta on 4,90 €/tili/kk.

**3. Kouvolan paikallisyhdistyksen ylimääräinen edunvalvontatuki**

Myönnettiin Kouvolan paikallisyhdistykselle ylimääräistä edunvalvontatukea 7.4. järjestettävään jäseniltaan max. 30 €/osallistunut jäsen toteutuneita kuluja vastaan. Jäsenillassa käsitellään Kouvolan lomautusasioita ja lomautuksen käytännön toteutukseen liittyviä asioita.

**4. Hallitus- valtuusto, -toimikunta ja jaostoasiat**

OAJ:n hallituksen jäsen Timo Markkanen toi esille seuraavaa:

- Sopimuksia on alkanut syntyä viime aikoina

- Sopimuskauden pituus on näissä ollut 25 kk:a ja korotukset n. 3,2 %

- Kiky-tunnit ovat poistuneet kaikilta, mutta eivät ilmaiseksi

- Valtuusto saatetaan kutsua ylimääräiseen kokoukseen neuvotteluiden vauhdittamiseksi

Tupa-toimikunnan jäsen Minna Paavola:

- varhaiskasvatuksen OVTES:iin siirtymisestä on aloitettu neuvottelut

- ajankohtaiskatsaus perusopetuksen vuosityöaikakokeilujen tilanteeseen

Ammatillisen koulutuksen jaosto:

- 17.3. ammatillisen koulutuksen vuosityöaikaa koskevan tilaisuuden valmistelut ovat kunnossa

- jaosto sopinut alueyhdistyksen paikkajaon ammatillisten opettajien osalta seuraavasti kaudelle 2020-2022:

- Ekami: 1 paikka

- KSAO: 2 paikkaa

Harjun Oppimiskeskus ja Taitaja ilmoittaneet, etteivät koe tarpeelliseksi hallituspaikkaa, mutta haluavat olla edelleen edustettuina AO-jaostossa.

**5. Seuraava kokous**

Vuosikokouksen valitsema puheenjohtaja ja hallitus sopivat kokouspäivän vuosikokouksen jälkeen.

Tiedotteen laati hallituksen puolesta,

Janne Tolvanen

siht.